Anna Odobescu

Anna Odobescu (født 3. november 1991, Dubăsari i Moldova), også stavet Ana Odobescu, er en moldovsk sanger. I 2019 vant hun det moldovske uttaket til Eurovision Song Contest, O melodie pentru Europa, med sangen «Stay». Hun representerte dermed Moldova i Eurovision Song Contest 2019 i Tel Aviv.

Bakgrunn 
Odobescu ble født i byen Dubăsari i Transnistria, en de facto selvstyrt republikk i østre Moldova. Hun har en diplomgrad fra Academia de Muzică, Teatru și Arte Plastice i hovedstaden Chișinău. 

Lørdag 2. mars 2019 ble hun nasjonalt kjent i Moldova da hun deltok i den moldovske sangkonkurransen O melodie pentru Europa, med sangen «Stay». Hun var juryens favoritt, og nummer to blant tv-seerne, men endte opp som vinner sammenlagt. Med seieren fikk hun representere Moldova i Eurovision Song Contest i mai 2019, men kvalifiserte seg ikke til finalen.

Diskografi

Singler 
 2019 – «Stay»

Referanser

Eksterne lenker 
 
 
 
 

 
 
 
 
 
 

Moldovske sangere
Deltakere i Eurovision Song Contest 2019
Personer fra Dubasari raion
Personer fra Transnistria